जॉन अब्राहम जैसी शानदार बॉडी मेरी भी कभी नहीं थी : सिल्वेस्टर स्टैलोन  
'रैम्बो' जैसी फिल्मों के लिए मशहूर हॉलीवुड अभिनेता सिल्वेस्टर स्टैलोन ने कहा, "जॉन की बॉडी मुझसे बेहतर है... अगर बॉलीवुड मेरी फिल्मों के रीमेक बनाए, तो जॉन ही मेरे किरदार के लिए सबसे फिट रहेंगे..."
दरअसल, कुछ समय पहले बॉलीवुड में ऐसी चर्चाएं थीं कि एक निर्देशक सिल्वेस्टर स्टैलोन की हिट फिल्म 'रैम्बो' का रीमेक बनाना चाहता है, और उसमें जॉन अब्राहम को नायक बनाने की योजना है। जॉन अब्राहम के कैम्प के एक सूत्र के मुताबिक, "जब मीडिया वालों ने हाल ही में बीवरली हिल्स में सिल्वेस्टर स्टैलोन से इस पर टिप्पणी मांगी, तो वह (सिल्वेस्टर स्टैलोन) इस बात से बेहद खुश हुए कि बॉलीवुड उनकी फिल्म से प्रेरित हो रहा है... उन्होंने (सिल्वेस्टर स्टैलोन ने) इसी संदर्भ में जॉन (अब्राहम) की भी तारीफ की और कहा कि उसकी बॉडी इतनी शानदार है, जितनी मेरी भी कभी नहीं रही..."